Diari Oficial de la Generalitat Valenciana


Sumari del DOGV 8639, del 20-09-2019 (2019/8813)

RESOLUCIÓ de 17 de setembre de 2019, de la Presidència de la Generalitat, per la qual es proveeix el lloc de treball anunciat per la convocatòria 38/2019, de 12 de juliol de 2019.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   8639

Data del DOGV
:   20-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/8813


Data del document
:   17-09-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 17 de setembre de 2019, de la Presidència de la Generalitat, per la qual es proveeix el lloc de treball anunciat per la convocatòria 38/2019, de 12 de juliol de 2019. [2019/8813]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades per a la provisió corresponent a la convocatòria número 38/2019, de 12 de juliol (DOGV 8592, 16.07.2019), pel procediment de lliure designació.  
Considerant que per al lloc 19246, cap de secretaria de director/a general, s'han presentat tres candidats que compleixen els requisits exigits.  
  
Tenint en compte els mèrits al·legats i acreditats, i atés el coneixement de l'estructura, organització i funcions de la Presidència de la Generalitat, particularment de la direcció general a la qual està adscrit el lloc, mostrat per Enrique Alcañiz Sánchez.  
  
De conformitat amb el que disposen la base quarta de la resolució de la convocatòria esmentada, així com l'article 102.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que disposa l'apartat seté de la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
  
Nomenar Enrique Alcañiz Sánchez funcionari de carrera, amb NRP...121...V0, com a cap de secretaria de director/a general, lloc núm. 19152, grup C1/C2, complement de destinació nivell 16 i complement específic E032.  
  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això de conformitat amb el que estableixen els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 17 de setembre de 2019.- El sotssecretari (p. d. R 19.07.2019, del president de la Generalitat, DOGV 8592, 22.07.2019): Emili Josep Sampio Morales.